Diari Oficial de la Generalitat Valenciana


Sumari del DOGV 239, del 25-03-1985 (1985/804085)

ORDRE de 21 de febrer de 1985, de la Conselleria d'Agricultura, Pesca i Alimentació, sobre constitució i funcionament de la Junta Vitivinícola de la Comunitat Valenciana.
--------------------------------------------------------------------------------------------------------------------------------------------------------------------------

### Dades del document

Número de DOGV
:   239

Data del DOGV
:   25-03-1985

Secció del DOGV
:   ALTRES DISPOSICIONS

Número del document
:   1985/804085


Data del document
:   21-02-1985

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Ordre de 21 de febrer de 1985, de la Conselleria d'Agricultura, Pesca i Alimentació, sobre constitució i funcionament de la Junta Vitivinícola de la Comunitat Valenciana.  
La Llei 25/1970, de 2 de desembre, establí l'Estatut de la Vinya, del Vi i dels Alcohols, i se n'aprovà el Reglament per Decret de 23 de març de 1972.   
L'OM de 19 de juliol de 1984, regula la constitució i el funcionament de la Junta Nacional Vitivinícola.   
L`aplicació en l'àmbit de la Comunitat Valenciana de les noves directrius de participació dels sectors afectats en la implantació d'una nova política vitivinícola, fa convenient la creació d'un òrgan a nivell de Comunitat per tal de canalitzar les consultes entre la Conselleria d'Agricultura, Pesca i Alimentació i les organitzacions professionals agràries i industrials, per a l'assessorament d'aquella en matèria objecte de la seua competència.   
En atenció d'aquests motius, fent ús de les facultats que tinc atribuïdes,   
Primer  
ORDENE:   
Es crea la Junta Vitivinícola de la Comunitat Valenciana com a òrgan consultiu i de col·laboració entre la Conselleria d'Agricultura, Pesca i Alimentació i el sector vitivinícola valencià.   
Segon  
La Junta Vitivinícola de la Comunitat Valenciana informarà i col·laborarà amb la Conselleria d'Agricultura, Pesca i Alimentació en relació a tots els assumptes que li siguen sotmesos per aquesta, i podrà exercir:   
Primer. Les tasques de col·laboració amb la Conselleria d'Agricultura, Pesca i Alimentació per tal de millorar l'aplicació de les normes de regulació de campanyes del Ministeri d'Agricultura, Pesca i Alimentació.   
Segon. L'elevació a la Conselleria de les propostes relatives al millor funcionament dels mecanismes de regulació de la producció i del mercat vitivinícola a la Comunitat Valenciana, per al trasllat, quan s'escaiga, a l'Administració Central Agrària.   
Tercer. Tot el que li siga encomanat per la Conselleria d'Agricultura, Pesca i Alimentació i, en especial, per a la prestació de col·laboració pel que fa a l'aplicació del Pla de Reconversió i Resestructuració de la vinya.   
Tercer  
La Junta Vitivinícola de la Comunitat Valenciana tindrà la composició següent:   
President: El Conseller d'Agricultura, Pesca i Alimentació o Director General en qui delegue.   
Vocals: a) Un representant amb categoria de Cap de Servei per cada una de les unitats següents:   
- Direcció General de Producció Agrària.   
- Direcció General de Política Agro - alimentària.   
- Secretaria General  
Institut de Cooperativisme Agrari Valencià.   
b) Cinc vocals en representació del sector vitivinícola de les Organitzacions Professionals Agràries de caràcter general, amb implantació en el sector vitivinícola de la Comunitat Valenciana.   
c) Tres vocals en representació de les Cooperatives Vitivinícoles de la Comunitat Valenciana.   
d) Tres vocals en representació de les organitzacions empresarials de les indústries vitivinícoles.   
e) Un vocal en representació de cada Consell Regulador de Denominació d'Origen.   
Hi farà de Secretari de la Junta Autonòmica un funcionari de la Direcció General de Política Agroalimentària.   
Quart  
En la Junta podran constituir-se aquells grups de treball que siguen necessaris per als estudis de totes les qüestions que es consideren escaients.   
Cinqué  
La Junta Vitivinícola de la Comunitat Valenciana es reunirà quan ho determine el President o per acords de tres dels membres.   
Sisé  
A nivell territorial, la Junta Vitivinícola de la Comunitat Valenciana s'estructurarà en les Juntes Zonals Vitivinícoles, que s'especifiquen en l'annex d'aquesta Ordre. Aquestes seran auxiliades per personal al servei de la Conselleria d'Agricultura, Pesca i Alimentació.   
Seté  
Per al règim de funcionament de la Junta Vitivinícola de la Comunitat Valenciana i de les Juntes Zonals Vitivinícoles, hom s'atendrà al que dispose la Llei de Procediment Administratiu.   
Vuité  
Aquesta Ordre entrarà en vigor l'endemà de la publicació en el Diari Oficial de la Generalitat Valenciana.   
València, 21 de febrer de 1985.   
El Conseller d`Agricultura, Pesca i Alimentació.   
LLUIS FONT DE MORA I MONTESINOS   
ANEXO  
Zonas Vitivinícolas  
Provincia de Valencia  
- Utiel - Requena: Constituida por los municipios de: Camporrobles, Caudete de las Fuentes, Fuenterrobles, Sinarcas, Siete Aguas, Venta del Moro, Villargordo del Cabriel, Requena y Utiel.  
- Alto Turia: Constituida por los municipios de: Alpuente, Aras de Alpuente, La Yesa y Titaguas.  
- Serranía: Constituida por los municipios de: Alcublas, Andilla, Benageber, Calles, Chelva, Chulilla, Domeño (antiguo), Higueruelas, Loriguilla (antiguo), Losa del Obispo, Sot de Chera, Tuéjar, Villar del Arzobispo.  
- Hoya de Buñol - Chiva: Constituida por los municipios de: Chiva, Cheste, Godelleta, Turís, Buñol, Alborache, Yátova, Dos Aguas, Llombay, Macastre, Monserrat, Montroy, Real de Montroy.  
- Campo de Llíria: Constituida por los municipios de: Benaguacil, Bétera, Bugarra, Casinos, Gestalgar, Llíria, Marines, Olocau, Pedralba, Ribarroja, Villamarchante.  
- Valle de Albaida-Clariano: Constituida por los municipios de: Azdaneta, Agullent, Albaida, Alfarrasí, Ayelo de Rugat, Belgida, Bellús, Beniatjar, Benicolet, Beniganim, Benisoda, Benisuera, Bufalí, Carrícola, Castelló de Rugat, Cuatretonda, Guadasequies, Llutxent, Montaverner, Montixelvo, Ollería, Otos, Palomar. Pobla del Duc, Rafol de Salem, Rugar, Salem, Sant Pere, Terrateig, Ontinyent, La Font de la Figuera, Moixent.  
Provincia de Alicante  
- Alt Vinalopó: Constituida por los municipios de: Bañeres, Benejama, Biar, Campo de Mirra, Cañada, Castalla, Onil, Salinas, Sax, Villena, Hondon de las Nieves, Elda, Petrel, Hondón de los Frailes, La Algueña, Monovar y La Romana.  
- Valle de Jalón: Constituida por los municipios de: Jalón, Denia, Jávea, Benisa, Gata, Parcent.  
Provincia de Castellón  
- San Mateu: Constituida por los municipios de: Rosell, San Jorge, Calig, Traiguera, Canet, La Jana, Cervera, Chert, San Mateo y Salsadella.  
- Pla del Arc: Constituida por los municipios de: Benlloch, Cabanes, Coves de Vinromá, Albocasser, Alcalá de Chivert, Pobla Tornesa, Serratella, Villafamés, Vall d'Alba, Villanova de Alcolea.  
Esta clasificación de Zonas Vitivinícolas expuestas en el Anexo, se considera válida para efectos administrativos referentes a las Juntas Vitivinícolas.